Ja, jeg staår jo med denne meget vanskelige ox-unghoppe, som ikke kan passe de gængse sadelmærker. De glider op på skuldrene af hende, og klaprer hende i ryggen (som en konsekvens af at de er gledet op) Hun er tøndeformet, har flade skuldre,meget lidt manke og er relativt kort i ryggen. Nu pønser jeg på at ride i lammeskindssadel, indtil jeg får sparet sammen til en sadel fra Arabian Saddle Company, og får solgt mine to dressursadler. Er der nogen der har erfaring med sadler fra ASC, især Ellipsen, som jeg har forelsket mig i? Nogen der ved, hvor man evt kunne prøve en?. Er de prisen værd? Håber nogen kan hjælpe.    Saden her ser prinsessen ud.
Hejsa. Jeg kender kun alt for godt de problemer du beskriver med sadel til araberen  Jeg har ekperimenteret gemmen flere år med mange forskellige sadler, men er nu endt med en sadel fra ASC, jeg har dog ikke Elipse modellen, men Soltice sadlen da jeg er distance rytter. Jeg kan varmt anbefale sadlen og ja den er pengene værd. Den tager netop højde for araberens brede ribensbue som kan gøre dem temmelig tøndeformet   og så har den et super skønt og bredt kammer som giver god plads til rygsving, man sidder ufattelig godt i dem og de fåes i standard, medium wide og wide og så kan de også bestilles efter mål. Jeg var egentlig også på jagt efter en brugt Elipse til dressur, men jeg har haft held med at finde en Albion som også ligger super godt på min araber. Jeg håber du får held med at finde en sadel til din også  Jeg kan ihvert fald varmt anbefale araber sadlen til araberen der er bare taget højde for det hele  Mange Hilsner Britt
Tusind tak for din respons.  Nu har jeg faktisk lige ladet mig fortælle, at Passier Grand Gilbert også er god til heste, hvor sadlen har en tendens til at glide frem. Nogen der kender til den i den sammenhæng?
Jeg véd der er nogle som er glade for både Passier og windsor elite dressur sadler til deres araber, mit forslag ville være, hvis du har mulighed for det, at få lov at prøve forskellige modeller på din araber. Jeg var heldig at få lov til at prøve både windsor elite og Passier GG og Optimum, men ingen af dem lå optimalt på min. Jeg var ved at give op og havde kontakt med den forhandler i UK som jeg har købt min soltice af og hun var sat på opgaven at skaffe en brugt elipse fra ASC til mig. Jeg kom ved et tilfælde i kontakt med én som havde en Albion Legend K2 til salg og den ligger bare, så jeg skyndte mig at købe den. Men igen arabere er bare vidt forskellige i bygning og statur så det bedste er at prøve sig frem, men det skal nok lykkes 
Jeg håber det virkelig Britt. Jeg tror jeg har prøvet omkring 20-30 forskellige modeller so far. Men ASC`s sadler er vel lavet til at kunne passe Araberen generelt ikk? Jeg må bare se hvad jeg kan finde frem til...det skal lykkes. Det her er ihvertfald ikke særligt sjovt.
Jeg har arbejdet med sadler og har haft arabere i mange år. Grand Gilbert vil jeg bestemt ikke anbefale da der ikke er nok plads i kammeret og bærefladen på sadlen ikke er så stor pga. pudernes konstruktion, dvs. den vil ikke ligge optimalt på din lidt tøndeformede araber... Typisk er de engelske sadler gode til araberen, da englænderne simpelthen bare laver bedre plads i kammeret og generelt en bedre bæreflade og konstruktion af puderne. Især Albion sadlen er velegnet til de fleste arabere, da den har rigtig god plads i kammeret og en god stor bæreflade, desuden er sadlen ikke så lang så den kommer ikke for langt ud mod krydset og gjordstroppernes placering sammenholdt med nogle korte paneler gør at sadlen ikke glider frem selv på ekstremt tøndeformede heste der ikke har noget sadelleje og/eller skulder til at holde den på plads. Af engelske sadler kan bl.a. nævnes Albion og Windsor som der også nævnes her i tråden. Min klare anbefaling går dog til Albion sadlerne. Er du til den meget dyre løsning kan en specialsyet Amerigo sadel (italiensk mærke) også anbefales der kan du få sadlen som du vil (med god plads i kammeret, korte paneler der giver plads til skulder m.v., god bæreflade osv.), men der er generelt nogle måneders ventetid på en specialsyet en af slagsen. Pøj pøj med projektet. Pia
Tusind tak for den lange beskrivelse. Jeg har dog bestilt en GG, hvor jeg så får pengene tilbage hvis den ikke passer. Den har ekstra bred bom, og bredt kammer. Så må vi se...Lykkes det ikke må jeg forsøge mig med en Albion, selvom jeg har prøvet en og den lå SÅ skidt på hende.
Nå Pia H. Du fik da desværre ret..   Den Passier jeg har lånt(købt, men med tilbageleveringsaftale) og prøvet på Zahrah, passede hende på ingen måde. Den var ellers med ekstra bred bom, men lige lidt hjalp det. Til trods for stopgjorden gled den frem, og ydermere klaprede den hende ned i ryggen. Så efter nogle få runder i trav, tog jeg den af og red uden sadel i stedet. Jeg er snart grædefærdig!!!!!  Hov, og by the way. Jeg har jo selv storesøsteren til Amerigo, Cobraèn, som så desværre også glider frem osv, til trods for omstopninger og tilpasninger...suk!!!